Ράνια Ιωαννίδου

Η Ράνια (Ουρανία) Ιωαννίδου (Αθήνα, 22 Αυγούστου 1935 - Αθήνα, 7 Μαρτίου 2025) ήταν Ελληνίδα ηθοποιός.

 Βιογραφικό 
Γεννήθηκε το 1935 στην Αθήνα και σπούδασε στη Δραματική Σχολή Μιχάλη Κουνελάκη (Ελληνικό Ωδείο). Ξεκίνησε την πορεία της ως ηθοποιός το 1959 κάνοντας το ντεμπούτο της στην κινηματογραφική ταινία Γαμήλιες περιπέτειες με έναν μικρό ρόλο δίπλα στον Ντίνο Ηλιόπουλο. Το 1961 έπαιξε στις ταινίες Η Αλίκη στο ναυτικό και Το νησί των πειρασμών. Ακολούθησαν οι κινηματογραφικές παραγωγές Αυτοί που ξέχασαν τον Θεό το 1964 και Πάρε το δάκρυ μου το 1965. Την ίδια δεκαετία ξεκίνησε να εμφανίζεται και στο θέατρο.

Το 1971 εμφανίστηκε στην ταινία Ο Μανωλιός ξαναχτυπά και Γράμμος. Το 1973 έπαιξε μαζί με τον Κώστα Βουτσά στην ταινία Είκοσι γυναίκες κι εγώ. Την ίδια περίοδο έδωσε τη φωνή της στις μεταγλωττισμένες σειρές Μάνιξ, Οι Γουόλτονς και Μάγια η Μέλισσα στην κρατική τηλεόραση. Το 1977 έκανε το τηλεοπτικό της ντεμπούτο στη σειρά της ΕΡΤ Ο φωτογράφος του χωριού, ενώ ακολούθησε η εμφάνισή της σε ένα επεισόδιο της σειράς Μια φορά κι έναν καιρό. Στις αρχές της δεκαετίας του 1980 και του 1990 υπήρξε ηθοποιός φωνής σε γνωστές τηλεοπτικές σειρές κινουμένων σχεδίων μεταξύ των οποίων Η μικρή Λουλού, Κάντυ Κάντυ, Ο Ντ' Αρτακάν και οι τρείς σωματοφύλακες, Ντένις ο τρομερός, Τα Στρουμφάκια, Σέιλορ Μουν και άλλες. Από το 1985 μέχρι το 1989 εμφανίστηκε σε συνολικά δέκα βιντεοταινίες (είδος που μεσουράνησε τότε στην Ελλάδα), άλλοτε με μικρούς και άλλοτε με μεγαλύτερους ρόλους.

Το 1990 έκανε μία guest εμφάνιση στην κωμική σειρά του Mega Channel Οι αυθαίρετοι. Το 1991 εμφανίστηκε με σύντομους ρόλους στις σειρές Φάκελος Αμαζών και Αξιότιμοι κύριοι. Τη σεζόν 1991-1992 υποδύθηκε τη γραμματέα της Μιμής Ντενίση στην αισθηματική σειρά της ΕΤ1 Το τέλος της μοναξιάς ενώ την περίοδο εμφανίστηκε και στην αστυνομική σειρά Ο επισκέπτης της ομίχλης. Ακολούθησαν διάφορες συμμετοχές σε επιτυχημένες σειρές της ιδιωτικής τηλεόρασης όπως ο διπλός ρόλος στη σειρά του Χάρη Ρώμα και της Άννας Χατζησοφιά Οι Μεν και οι Δεν στον ANT1. Τη σεζόν 1997-1998 έπαιξε σε δύο τηλεοπτικές σειρές. Από τη μία πρωταγωνίστησε στην κωμική σειρά Το χρήμα στο λαιμό σας στην ΕΤ1, ενώ από την άλλη ξεκίνησε να εμφανίζεται στην κωμική σειρά του Mega Channel Δύο ξένοι. Στη δεύτερη σειρά έπαιξε έναν από τους πιο γνωστούς της τηλεοπτικούς ρόλους, αυτόν της αδιάκριτης γειτόνισσας του καθηγητή Μαρκορά, Μαριάνθης Μαντούνα από το 1997 μέχρι το 1999.

Το 2000 εμφανίστηκε στην καθημερινή σειρά Για μια θέση στον ήλιο. Το 2002 έκανε μία guest εμφάνιση στην κωμική σειρά Μαμά και γιος, ενώ το 2003 στη σειρά Οι στάβλοι της Εριέτας Ζαΐμη. Το 2003 ξεκίνησε να ερμηνεύει τον πιο γνωστό ρόλο στην καριέρα της, αυτόν της αδιάκριτης παπαδιάς Μαρίκας στο τηλεοπτικό χωρίο Κολοκοτρωνίτσι της κωμικής σειράς του ANT1 Το καφέ της Χαράς. Εμφανίστηκε στη σειρά από το πρώτο επεισόδιο το 2003 μέχρι και το 88ο το 2006, έχοντας πρωταγωνιστικό ρόλο στους τρεις πρώτους κύκλους της σειράς.

Το 2005 έπαιξε στην κινηματογραφική ταινία μικρού μήκους Πάμε πάλι. Τη σεζόν 2008-2009 έπαιξε μαζί με την Άντα Λιβιτσάνου και τον Θανάση Ευθυμιάδη στην καθημερινή σειρά του ANT1 Λόλα. Το 2012 έκανε μία guest εμφάνιση στο δεύτερο επεισόδιο του δεύτερου κύκλου της κωμικής σειράς του Αλέξανδρου Ρήγα Το αμάρτημα της μητρός μου. Τη σεζόν 2013-2014 έπαιξε στη διαδικτυακή δραματική σειρά Ο προσκυνητής. Το καλοκαίρι του 2019 έγινε πως είναι ένας από τους βασικούς χαρακτήρες της σειράς Το καφέ της Χαράς δεν θα συμμετάσχει σε κανένα επεισόδιο στον νέο κύκλο επεισοδίων, εξαιτίας προβλημάτων υγείας. Στις 31 Δεκεμβρίου του 2019, στην πρεμιέρα της σειράς, το κοινό μαθαίνει πως ο χαρακτήρας της παπαδιάς έχει εγκατασταθεί στο εξωτερικό.

 Προσωπική ζωή και θάνατος 
Ηταν παντρεμένη με τον ηθοποιό Κώστα Θεοδόση (1934-1995), με τον οποίο απέκτησε δύο γιους.

Απεβίωσε στις 7 Μαρτίου 2025, σε ηλικία 89 ετών. Κηδεύτηκε στο κοιμητήριο Ζωγράφου στις 10 Μαρτίου.

 Φιλμογραφία 
 Κινηματογράφος 
ΈτοςΤίτλοςΡόλος1959 Γαμήλιες περιπέτειες 1961Η Αλίκη στο ναυτικόΤο νησί των πειρασμών (aka Πάρε το δάκρυ μου, 1965)Βαγγελίτσα 1964Αυτοί που ξέχασαν τον Θεό 1971Ο Μανωλιός ξαναχτυπά Γράμμος Χρυσούλα 1973Είκοσι γυναίκες κι εγώαδερφή της Χάρις1988Το πονηρό παπάκι και η παρέα τουφωνή Χήμαν και Σήρα: το μυστικό του μαγεμένου σπαθιούμάγισσα Ραζ / μάγισσα Διαβολοκόρη / βασίλισσα Μαρλένα / βασίλισσα Άντζελα (φωνή) 198930.000 μίλια κάτω από τη θάλασσαΙσάμου (φωνή) 1990Ο Μπαγκς Μπάννυ και η γιορτή της μητέρας / Μπαγκς Μπάννυ: χρόνια πολλά, μαμάσύζυγος Ντάφι / μητέρα γορίλλας (φωνή) Μικρές κυρίεςΜεγκ (φωνή) Ναγιούτα, το κορίτσι με το φωτοστέφανομικρός Κίρο / μητέρα Ναγιούτα (φωνή) Το χρυσό πουλίΧανς (φωνή) 1992Σέρλοκ Χολμς: Η κοιλάδα του τρόμουκυρία Ντάγκλας / κυρία Άλεν (φωνή) Νίκολας Νίκελμπυκυρία Νίκελμπυ (φωνή) Μπάμπιφωνή 1994Τα αρκουδάκια σώζουν τα ΧριστούγενναΣούζι / κυρία Μπάκτουθ (φωνή) 1995Η ωραία κοιμωμένηΔώρα (φωνή)  2005Πάμε πάλιμητέρα Μιλτιάδη 2006Ποντικούποληγιαγιά Ρίτας (φωνή) 
 Βιντεοταινίες 
ΈτοςΤίτλοςΡόλος1985Η κυρία είναι χάι μητέρα Μάικ1986Παράξενη συνάντησηνοσοκόμα1986Η αδελφή της αδελφήςΡάνια1987Έτσι, αλλιώς... κι αλλιώτικαΚατίνα1988Παράξενη σχέσηΜαρία1988Μοιραία ανακάλυψηΛουΐζα1988Τρελός εσύ, τρελός κι εγώ1988Ο άντρας της χρονιάςθεία Αλέκου1988Αστέρι στη λάσπη1989Μια σταρ στη γειτονιά μας
 Τηλεόραση 
ΈτοςΤίτλος ΚανάλιΡόλοςΣημειώσεις1977Ο φωτογράφος του χωριούΕΡΤ2 επεισόδια Μια φορά κι έναν καιρόΕΡΤΕπεισόδιο: "Μύθοι Αισώπου" 1987Του Κουτιού τα ΠαραμύθιαΕΤ11990Οι αυθαίρετοιMEGA1991Αξιότιμοι κύριοιΕΤ1Φάκελος ΑμαζώνANT11 επεισόδιο 1991-1992Το τέλος της μοναξιάςΕΤ1Σόνια Βασικό ΚαστΟ επισκέπτης της ομίχληςMEGAκαμαριέρα 9 επεισόδια 1992Εκμέκ παγωτόMEGA1994Οι Μεν Και Οι ΔενANT1Θεανώ 2 επεισόδια Σκιές πάνω από την πόληMEGAπελάτισσα φαρμακείου 2 επεισόδια 1995Ταύρος με ΤοξότηANT1γειτόνισσα Επεισόδιο: "Η ντίβα" 1995-1996Οι Μεν Και Οι ΔενANT1Ευανζελή 5 επεισόδια 1996Cheek to CheekANT1Πολυξένη 1 επεισόδιο Αξέχαστες κωμωδίεςΕΤ1Μαριγώ Επεισόδιο: "Η κυρία περί της οποίας πρόκειται"1997Εκείνες κι εγώANT1Μαρίκα 3 επεισόδια Ο κακός βεζύρηςMEGAΜάρθα ΚαράμπελαΕπεισόδιο: "Τα αρχεία του Καράμπελα"

Επεισόδιο: "Τέσσερις κάφροι και μια κηδεία" 1997-1998Το χρήμα στο λαιμό σαςΕΤ1Κρέουσα Δεληπέτρου Πρωταγωνιστικός Ρόλος1997-1999Δύο ΞένοιMEGAΜαριάνθη Μαντούνα	Βασικό καστ 1998Ιερή ΟικογένειαMEGAΦλώρα 1 επεισόδιο 2000Για μια θέση στον ήλιοMEGA2002Μαμά και ΓιόςΝΕΤΕλένη Φακουκάκη Επεισόδιο: "Ο φίλος μου ο Λευτεράκης"2003Οι Στάβλοι της Εριέτας ΖαΐμηANT1Όλγα 1 επεισόδιο2003-2006Το καφέ της ΧαράςANT1Μαρίκα Σεργιανοπούλου Πρωταγωνιστικός Ρόλος2008Αληθινοί ΈρωτεςALPHAΣτέλλα Επεισόδιο: "Απόσταση ασφαλείας"2008-2009ΛόλαANT1Ειρήνη Πρωταγωνιστικός Ρόλος200940 ΚύματαANT11 επεισόδιο 2012Το αμάρτημα της μητρός μουANT1Δήμητρα 1 επεισόδιο 

 Παραπομπές 

Κατηγορία:Ελληνίδες ηθοποιοί φωνής
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί ραδιοφώνου
Κατηγορία:Ηθοποιός μεταγλωττίζει νεαρά αγόρια